b"\n_START_ARTICLE_\nEmmanuel Lewis\n_START_PARAGRAPH_\nEmmanuel Lewis (s. 9. maaliskuuta 1971) on yhdysvaltalainen n\xc3\xa4yttelij\xc3\xa4. H\xc3\xa4net muistetaan parhaiten nimiroolista televisiosarjassa Webster (1983\xe2\x80\x931989)._NEWLINE_Lewis syntyi New Yorkin Brooklyniss\xc3\xa4 ja valmistui Clark Atlanta Universitysta. Vaikka h\xc3\xa4nen maineensa perustuu pitk\xc3\xa4lti h\xc3\xa4nen urasaavutuksiinsa lapsuus- ja nuoruusi\xc3\xa4ll\xc3\xa4, h\xc3\xa4n on jatkanut n\xc3\xa4yttelemist\xc3\xa4 aikuisuuteensa asti. Lewis oli vuosien 1984\xe2\x80\x931987 aikana nelj\xc3\xa4sti ehdolla Young Artist Awardin saajaksi ja voitti nelj\xc3\xa4 People's Choice Awardia. _NEWLINE_Lewis on tuntemattomista syist\xc3\xa4 ep\xc3\xa4tavallisen lyhyt, vain 1,30 metrin mittainen."